Návrh SMERNICA RADY ktorou sa mení a dopĺňa príloha I k smernici Európskeho parlamentu a Rady 94/62/ES o obaloch a odpadoch z obalov /* COM/2012/0141 final - 2012/0070 (NLE) */





DÔVODOVÁ SPRÁVA V článku 3 ods. 1 smernice 94/62/ES o obaloch a odpadoch z obalov sa uvádza všeobecné vymedzenie pojmu obaly a kritériá na výklad toho, čo sa považuje za obaly a čo nie. V prílohe I k smernici sa uvádza zoznam ilustračných príkladov uplatňovania týchto kritérií. Na základe požiadaviek článku 3 ods. 1 smernice 94/62/ES Komisia preskúma a v prípade potreby zreviduje zoznam ilustračných príkladov na vymedzenie pojmu obaly uvedený v prílohe I. S cieľom ďalšej harmonizácie výkladu vymedzenia pojmu obaly v EÚ sa príloha I k smernici 94/62/ES reviduje s cieľom pridať nové ilustračné príklady, ktoré boli predmetom rokovaní s členskými štátmi. Toto opatrenie je potrebné na vyjasnenie prípadov, v ktorých je naďalej nejasná hranica medzi tým, čo sa považuje za obaly a čo nie. Cieľom je uľahčiť vykonávanie a presadzovanie legislatívneho rámca vzťahujúceho sa na obaly a vytvoriť rovnaké podmienky pre hospodárske subjekty v rámci celého vnútorného trhu EÚ. Komisia náležite predložila návrh smernice na hlasovanie vo výbore zriadenom na základe článku 21 smernice. Výbor na svojej schôdzi 12. decembra 2011 nezaujal k návrhu smernice stanovisko. Vzhľadom na pozíciu, ktorú prijal výbor, sa z návrhu vymazala položka „podkladový papier zo samolepiek“. V súlade s postupom stanoveným v článku 5a rozhodnutia 1999/468/ES sa teda návrh smernice Rady predkladá Rade a postupuje Európskemu parlamentu. 2012/0070 (NLE) Návrh SMERNICA RADY ktorou sa mení a dopĺňa príloha I k smernici Európskeho parlamentu a Rady 94/62/ES o obaloch a odpadoch z obalov (Text s významom pre EHP) RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na smernicu Európskeho parlamentu a Rady 94/62/ES z 20. decembra 1994 o obaloch a odpadoch z obalov[1] a najmä na jej článok 3 ods. 1, so zreteľom na návrh Európskej komisie, keďže: (1) V článku 3 ods. 1 smernice 94/62/ES sa vymedzuje pojem „obaly“ ustanovením niekoľkých kritérií. Položky uvedené v prílohe I k uvedenej smernici sú ilustračné príklady uplatňovania týchto kritérií. (2) Z dôvodu právnej istoty a harmonizácie výkladu vymedzenia pojmu „obaly“ je potrebné zrevidovať a zmeniť a doplniť zoznam ilustračných príkladov na vyjasnenie ďalších prípadov, v ktorých je naďalej nejasná hranica medzi tým, čo sa považuje za obaly a čo nie. Revízia vychádza z výziev členských štátov a hospodárskych subjektov na posilnenie vykonávania smernice a na vytvorenia rovnakých podmienok v rámci vnútorného trhu. (3) Smernica 94/62/ES by sa preto mala zodpovedajúcim spôsobom zmeniť a doplniť. (4) Výbor zriadený podľa článku 21 smernice 94/62/ES nezaujal stanovisko k opatreniam, ktoré sú stanovené v tejto smernici, a Komisia preto predložila Rade návrh týkajúci sa opatrení a postúpila ho Európskemu parlamentu, PRIJALA TÚTO SMERNICU: Článok 1 Príloha I k smernici 94/62/ES sa nahrádza znením uvedeným v prílohe k tejto smernici. Článok 2 1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. septembra 2013. Komisii bezodkladne oznámia znenie týchto ustanovení. Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 3 Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie. Článok 4 Táto smernica je určená členským štátom. V Bruseli Za Radu predseda PRÍLOHA „PRÍLOHA I ILUSTRAČNÉ PRÍKLADY KRITÉRIÍ UVEDENÝCH V ČLÁNKU 3 ODS. 1 Ilustračné príklady kritéria i) Obaly Krabičky na sladkosti Celofánový obal na CD obaloch Tašky používané na posielanie katalógov a časopisov (s časopisom vo vnútri) Papierové košíčky na pečenie predávané spolu s cukrárskym výrobkom Rúrky, tuby a valce, okolo ktorých je ovinutý pružný materiál (napr. fólia, alobal, papier) okrem rúrok, túb a valcov, ktoré slúžia ako súčasť výrobných strojov a ktoré sa nepoužívajú na prezentáciu výrobku ako predajnej jednotky Kvetináče určené na použitie iba pri predaji a preprave rastlín a nie na celé obdobie života rastliny Sklenené fľašky na injekčné roztoky Valcové obaly na CD (predávané spolu s CD, ktoré nie sú určené na archiváciu CD) Vešiaky na oblečenie (predávané spolu s oblečením) Zápalkové škatuľky Systémy sterilných zábran (vrecká, tácky a materiály potrebné na zachovanie sterility výrobku) Kapsule používané na prípravu nápojov (napr. káva, kakao, mlieko), ktoré zostávajú po použití prázdne Znovu naplniteľné oceľové valcové nádoby používané na rôzne druhy plynov, okrem hasiacich prístrojov Neobaly Kvetináče určené na celé obdobie života rastliny Schránky na náradie Čajové vrecúška Ochranné voskové vrstvy na syroch Črevá na párky, klobásy a salámy Vešiaky na oblečenie (predávané oddelene od oblečenia) Kávové kapsule na prípravu nápojov, fóliové vrecká na kávu a kávové vankúšiky z filtrového papiera vyhodené spolu s použitým kávovým výrobkom Náplne do tlačiarní Puzdrá na CD, DVD a videokazety (predávané spolu s CD, DVD a videokazetami) Valcové obaly na CD (predávané prázdne, určené na archiváciu CD) Rozpustné vrecúška na detergenty Svietidlá na hroby (schránky na sviečky) Mechanický ručný mlynček (zároveň predstavujúci znovu naplniteľnú nádobu, napr. znovu naplniteľný mlynček na čierne korenie) Ilustračné príklady kritéria ii) Obaly, ak sú vytvorené s cieľom plnenia na mieste predaja Papierové alebo plastové tašky Jednorazové taniere a šálky Priľnavý film Desiatové vrecúška Alobal Plastová fólia na oblečenie vyčistené v čistiarňach Znovu naplniteľné oceľové valcové nádoby používané na rôzne druhy plynov, okrem hasiacich prístrojov Neobaly Paličky na miešanie Jednorazové príbory Baliaci papier (predávaný oddelene) Papierové formy na pečenie (predávané prázdne) Papierové košíčky na pečenie predávané bez cukrárskeho výrobku Ilustračné príklady kritéria iii) Obaly Štítky priamo zavesené alebo pripevnené k výrobku Časti obalov Kefka riasenky, ktorá tvorí časť uzáveru Nálepky pripojené k inej obalovej položke Svorky Plastové obaly na papier Odmerky, ktoré tvoria časť uzáveru detergentov Mechanický ručný mlynček (zároveň predstavujúci znovu naplniteľnú nádobu naplnenú výrobkom, napr. mlynček na čierne korenie naplnený čiernym korením) Neobaly Štítky na rádiofrekvenčnú identifikáciu (RFID)“ [1] Ú. v. ES L 365, 31.12.1994, s. 10.